OpenLLM-France/wikimedia huggingface dataset:
# Fur (grup humà)

Els fur (fur: fòòrà; àrab: فور, fūr) són un poble del Sudan occidental, amb uns 500.000 membres el 1983, que habiten principalment la regió de Darfur. És un poble negre africà que practica l'agricultura sedentària, principalment el cultiu del mill. És una societat molt tradicional, governada pels ancians de cada poblat. La seva llengua és el fur, de la família nilo-sahariana, i són musulmans, ja que s'hi van convertir quan la regió fou conquerida pel Sultanat de Bornu, a l'edat mitjana. Alguns han après àrab en els últims anys.

## Referències

* ↑ «Fur | Ethnologue».
Viccionari
# Pietro Chiappini

Pietro Chiappini (Spianate, Altopascio, Toscana, 27 de juny de 1915 – Roma, 14 de gener de 1988) va ser un ciclista italià que fou professional entre 1936 i 1946. En el seu palmarès destaca una victòria d'etapa al Giro d'Itàlia de 1939, la Tre Valli Varesine de 1935 i la Milà-Torí de 1941 i 1942.

## Palmarès

* 1935
** 1r a la Copa del Re
** 1r a la Copa Caivano
** 1r a Tre Valli Varesine
* 1936
** 1r al Giro del Casentino
** Vencedor d'una etapa al Giro del Laci
* 1937
** 1r al Circuit de la Vall de Liri
* 1939
** Vencedor d'una etapa al Giro d'Itàlia
* 1941
** 1r a la Milà-Torí
* 1942
** 1r a la Milà-Torí

### Resultats al Giro d'Itàlia

* 1938. 43è de la classificació general. Vencedor d'una etapa
* 1939. 49è de la classificació general
* 1940. 44è de la classificació general
* 1946. Abandona

## Referències

* ↑ «CHIAPPINI Pietro». [Consulta: 12 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Pietro CHIAPPINI» (en italià). [Consulta: 12 novembre 2022].

## Enllaços externs

* Palmarès a www.sitiodeciclismo.net
* Palmarès a www.ibrocco.com Arxivat 2016-03-03 a Wayback Machine.
# Augies (Lòcrida)

Augies (en grec antic Αυγείαι) era una antiga ciutat grega a la Lòcrida que Homer menciona al "Catàleg de les naus" a la Ilíada.
Segons Estrabó, en el seu temps Augies ja no existia, però la situa vora la ciutat d'Escarfea. No ha estat localitzada.

## Referències

* ↑ Homer. Ilíada, II, 532
* ↑ Estrabó. Geografia, IX, 4,5
# Matthew Brammeier

Matthew "Matt" Brammeier (Liverpool, Anglaterra, 7 de juny de 1985) és un ciclista irlandès, d'origen anglès, professional des del 2011, i que actualment corre a l'equip Aqua Blue Sport.
Brammeier va començar a córrer amb els colors del Regne Unit. A partir de la temporada 2009-210 va escollir la nacionalitat irlandesa. Del seu palmarès destaquen els cinc títols nacionals, quatre en ruta i un en contrarellotge. També competeix en algunes proves en ciclisme en pista.
Està casat amb la també ciclista Nikki Harris.

## Palmarès

* 2003
** Campió del Regne Unit júnior en ruta
* 2007
** Campió del Regne Unit sub-23 en contrarellotge
* 2010
** Campió d'Irlanda en ruta
* 2011
** Campió d'Irlanda en ruta
** Campió d'Irlanda en contrarellotge
* 2012
** Campió d'Irlanda en ruta
* 2013
** Campió d'Irlanda en ruta
* 2015
** Vencedor d'una etapa de la Ster ZLM Toer

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Johann Bauhin

Johann (o Jean) Bauhin (Basilea, 12 de desembre del 1541 - Montbéliard (França), 26 d'octubre del 1612) va ser un botànic suís.

## Biografia

Era fill del metge Jean Bauhin i germà del metge i botànic Gaspard Bauhin. Estudià botànica a Tübingen, on fou alumne de Leonhart Fuchs. Després viatjà amb Conrad Gessner, i més tard practicà la medicina a Basilea, on va ser elegit professor de retòrica el 1566. Quatre anys més tard va ser metge del duc Frederic I de Württemberg a Montbéliard, on romangué fins a la seva mort. Es dedicà principalment a la botànica. La seva obra principal és Historia plantarum universalis, una compilació sobre el coneixement botànic de l'època va ser publicada pòstumament a Yverdon-les-Bains els anys 1650–1651.
Bauhin va crear diversos jardins botànics i recollí plantes dels seus viatges. El 1591 publicà una llista de les plantes que s'anomenaven amb noms de sants: De Plantis a Divis Sanctisve Nomen Habentibus.
Linneu va donar el nom del gènere Bauhinia (família Caesalpiniaceae) en honors dels germans Johann i Gaspard Bauhin.
* Historia plantarum universalis, 1650

## Referències

* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Informació sobre Johann Bauhin a l'exposició en línia Hauck Botanical Arxivat 2012-09-26 a Wayback Machine. (anglès)
# Tupelo

Tupelo (pronunciada /'tu:pəlo/) és la major ciutat i la seu del Comtat de Lee, a l'estat de Mississipi (Estats Units). Situada al nord-est de Mississipi, la ciutat es troba entre Memphis (Tennessee), i Birmingham (Alabama), al llarg de l'autopista 78 dels Estats Units, prevista per a esdevenir l'Interestatal 22 en uns pocs anys. És la vuitena ciutat més gran en l'estat de Mississipi, més petita que Meridian. La zona de Tupelo, específicament el llogarret proper de Blue Springs, va ser seleccionada durant la Primavera de 2007 com el lloc on Toyota dels Estats Units havia d'implantar la seva onzena planta de fabricació d'automòbils.
Segons el cens dels Estats Units del 2000, la ciutat tenia 34.211 habitants. El 2007, la població era de 36.058, i la seva zona metropolitana (Lee, Pontotoc i Itawamba) comptava amb 132.245 habitants.
Es coneix la ciutat com a bressol del famós cantant Elvis Presley.
# Nirmala Joshi

Nirmala Joshi, (Nepal, 23 de juliol de 1934 – Calcuta, 23 de juny de 2015), coneguda com la Germana Nirmala, va ser una monja catòlica que va succeir Teresa de Calcuta com a responsable de les Missioneres de la Caritat i va expandir el moviment a l'estranger, arribant a 134 països després d'obrir centres en indrets com Afganistan, Israel i Tailàndia.

## Biografia

Era la més petita de deu germans, i els seus pares li van posar el nom de Kusum. El seu pare va ser un agent de l'Exèrcit indi britànic fins a la independència de la nació el 1947. Amb un any, el seu pare va portar la família a l'Índia. Tot i que la família era Hindu, va ser educada per missioners cristians al Mont Carmel, Hazaribag. En aquell temps, va aprendre de la Mare Teresa i decidí fer aquest servei. Aviat es convertí al catolicisme i es va unir a les Missioneres de la Caritat, fundades per la Mare Teresa. Joshi va completar el grau en Ciències Polítiques i després es va treure un doctorat a la Universitat de Calcuta. Sigui una de les primeres germanes de l'institut en encapçalar una missió estrangera quan va anar a Panamà. El 1976, Joshi va començar la branca contemplativa branca de les Missioneres de la Caritat, que dirigí fins al 1997, quan va ser elegida per succeir la Mare Teresa com a superiora de l'institut.
El govern d'India li va lliurar el Padma Vibhushan, el segon premi civil més rellevant, el Dia de la República (26 gener) del 2009 pels seus serveis a la nació. Va ser superiora general fins al 25 de març del 2009, quan fou rellevada per l'alemanya Mary Prema Pierick.
Joshi morí per una malaltia cardiovascular. Molts dirigents indis van expressar el seu condol en mitjans de comunicació, incloent primer ministre Narendra Modi i el president bengalí Mamata Banerjee.

## Referències

* ↑ Asianews
* ↑ «Letter to Coworkers». Arxivat de l'original el 2016-03-03. [Consulta: 20 març 2017].
* ↑ «We are 'little pencils' in God's hand». Eternal World Television Network, 2015. [Consulta: 24 juny 2015].
* ↑ «Sister Nirmala is no more». Indian Express, 24-06-2015. [Consulta: 24 juny 2015].
* 1 2 «Sister Nirmala Bio». Celebs Bio, 2015. Arxivat de l'original el 24 de juny 2015. [Consulta: 24 juny 2015].
* ↑ «How India remembers Mother Teresa Arxivat 2015-06-29 a Wayback Machine.». Catholic Archdiocese of Melbourne. [Consulta: 11 setembre 2012].
* ↑ «Indian-born nun to succeed Mother Teresa». CNN, 13-03-1997. [Consulta: 3 agost 2014].
* ↑ «Padma Awards Directory (1954–2013)». Ministry of Home Affairs. Arxivat de l'original el 15 de novembre 2014. [Consulta: 20 març 2017].
* ↑ «Padma Vibhushan». Arxivat de l'original el 2015-04-26. [Consulta: 20 març 2017].
* ↑ «Sister Nirmala passes away - The Times of India». [Consulta: 23 juny 2015].
* ↑ «Mother Teresa’s Successor, Sister Nirmala Joshi, Dies at 81». [Consulta: 25 octubre 2015].
# Augila

Awdjila (amazic: ⴰⵡⵉⵍⴰⵏ, Awilan; àrab: أوجلة, Awjila; llatí: Augila) és un oasi de Líbia al sud de la regió de la Cirenaica, estació intermèdia entre l'oasi de Siwa (Egipte), d'un costat, i Djarabub (Tripolitana) i Fezzan. Es tracta en realitat de tres palmerars, el més occidental dels quals és pròpiament el d'Awdjila i dona nom al grup, mentre que el situat a la part oriental es diu Talo (uns 30 km al sud-sud-est) i el del nord-nord-est es diu Djikerra o Leshkerre.

## Història

Ja fou esmentat per Heròdot per la seva riquesa en dàtils. El seu paper d'etapa fou valuós en la conquesta musulmana. Al segle x Ibn Hàwqal l'esmenta com a vila recentment agregada al govern de Barka. Al segle xi al-Bakrí la considera una ciutat important amb mercats i mesquites i que dona nom a tot un districte, mentre la ciutat pròpiament dita hauria pres el nom d'Arzakiyya. No fou ocupada pels turcs fins al 1640.
Fou visitat per viatgers europeus com ara Hornemann (1798), Hamnilton (1852), Beurmann (1862) o Rohlis (1869). Durant l'ocupació italiana la va estudiar el geògraf Scarin. La vila tornava a portar el nom d'Awdjila al segle xx i tenia uns 1.500 habitants el 1934, de parla amaziga; les palmeres eren unes 18.000.

## Bibliografia

* E. de Agostini, Notizie silla zona d'Augila-Gialo, Benghazi, 1927.
* F. Sacrin, Le oasi cirenaiche del 29 parallelo, Florencia, 1937
# Aughlish

Aughlish o Auglish és una townland i una zona on hi ha com a mínim sis cercles i dues files de pedra, dins el Comtat de Derry, a l'Ulster.
Al lloc hi són presents un grup de cercles, un dels quals té 41 pedres petites i una pedra caiguda de 150 cm d'alçada al sud, amb una altra de la mateixa alçada fora del cercle al nord. Hi ha tres altres cercles, o trossos de cercles, i alineacions o fileres de pedres, una de les quals s'estén 18m.
L'arqueòleg britànic Aubrey Burl va considerar la zona com un exemple típic dels llocs rituals de l'edat del bronze dels voltant dels Sperrins —un grup de pujols—; argumentà que la disposició dels cercles i fileres de pedra indiquen connexions amb els constructors de cercles d'Anglaterra, Escòcia i d'altres llocs d'Irlanda del Nord.

## Referències

* ↑ Ruggles, 2001, p. 51–71.
* 1 2 Weir, 1980, p. 121.
* ↑ Burl, 2000, p. 136–145.

## Bibliografia

* Burl, Aubrey. The Stone Circles of Britain, Ireland and Brittany. Yale University Press, 2000. ISBN 0-300-08347-5.
* Ruggles, Clive. Astronomy, Cosmology, Monuments and Landscape in prehistoric Ireland. Ocarina Books, 2001. ISBN 0-9540867-0-8.
* Weir, A. Early Ireland. A Field Guide. Belfast: Blackstaff Press, 1980.
# Azida de bari

L'azida de bari és una azida inorgànica amb la fórmula empírica Ba(N₃)₂, és una reacció explosiva.

## Preparació

L'azida de bari es pot preparar mitjançant la reacció d'hidròxid de bari i àcid hidrazoic:
    Ba(OH)₂ + HN₃ → Ba(N₃)₂ + 2 H₂O
També es pot preparar fent reaccionar perclorat de bari amb azida de potassi, en aquest mètode s'aprofita la baixa solubilitat del perclorat de potassi resultant:
    Ba(ClO₄)₂ + 2 KN₃ → Ba(N₃)₂ + 2 KClO₄

## Usos

Es pot fer servir per obtenir azides de magnesi (però la seva tendència hidrolítica frustra els esforços per aïllar-la), sodi, potassi, liti, rubidi i zinc amb els seus respectius sulfats. Per exemple:
    Ba(N₃)₂ + Li₂SO₄ → 2 LiN₃ + BaSO₄
També es pot fer servir en la preparació de nitrogen extra pur per descomposició tèrmica:
    Ba(N₃)₂ → Ba + 3 N₂

## Referències

* ↑ H. D. Fair and R. F. Walker. Energetic Materials, Vol. 1. Physics and Chemistry of the Inorganic Azides.. New York and London: Plenum Press, 1977. DOI 10.1002/prac.19770811124.
# Augusta de Saxònia-Meiningen

Augusta de Saxònia-Meiningen, princesa de Saxònia-Altenburg (Meiningen, Turíngia, 1843 - Altenburg, 1919) va ser princesa de Saxònia-Meiningen i duquessa a Saxònia amb el tractament d'altesa que contragué núpcies amb el príncep Maurici de Saxònia-Altenburg.
Nascuda a Meiningen el dia 6 d'agost de 1843, filla del duc Bernat II de Saxònia-Meiningen i de la princesa Maria de Hessen-Kassel, Augusta era neta per via paterna del duc Jordi I de Saxònia-Meiningen i de la princesa Ida Elionor de Hohenlohe-Langenburg; mentre que per via materna ho era de l'elector Guillem II de Hessen-Kassel i de la princesa Augusta de Prússia.
El dia 15 d'octubre de 1862 contragué matrimoni amb el príncep Maurici de Saxònia-Altenburg, fill del duc Jordi I de Saxònia-Altenburg i de la princesa Maria de Mecklenburg-Schwerin. La parella tingué cinc fills:
# Augusta del Regne Unit

Augusta del Regne Unit és el nom dels següents personatges:
* Augusta del Regne Unit (duquessa de Brunsvic-Wolfenbüttel) (1737 - 1813)
* Augusta del Regne Unit (gran duquessa de Mecklenburg-Strelitz) (1822 - 1916)
# Augusta de Schleswig-Holstein-Sonderburg-Glücksburg

Augusta de Schleswig-Holstein-Sonderburg-Glücksburg (Glücksburg (Alemanya), 27 de juny de 1633 - Augustenburg, 26 de maig de 1701) va ser una princesa danesa-alemanya, filla del duc Felip (1584-1663) i de Sofia de Saxònia-Lauenburg (1601-1660).

## Biografia

Va ser la tercera dels 15 fills del duc Philipp von Schleswig-Holstein-Zonderburg-Glyuksburg (1584-1663) i la seva esposa Sofia Hedwig von Sachsen-Lauenburg (1601-1660), filla del duc Francesc II von Sachsen-Lauenburg. El 15 de juny de 1651 es va casar a Copenhaguen amb Ernest Gunther de Schleswig-Holstein-Sonderburg-Augustenburg (1609-1689), fill del duc Alexandre (1573-1627) i de la comtessa Dorotea de Schwarzburg-Sondershausen (1579-1639).
Augusta es va casar a Copenhaguen el 15 juny 1651 amb el duc Ernst Gunther von Schleswig-Holstein-Zonderburg-Avgustenburg (1609-1689) des de la línia lateral de la Cambra de Oldenburg, el primer Duke i fundador de la línia de Schleswig-Holstein Zonderburg-Avgustenburg la tercera fill de Duke Alexander von Schleswig-Holstein-Zonderburg i la comtessa Dorothea von Schwarzburg-Sondershausen. És net del rei danès i noruec Hristian III. Els seus fills van ser Frederic (1652-1692), Sofia Amàlia (1654-1655), Felip Ernest (1655-1677), Sofia Augusta, nascuda i morta el (1657), Lluïsa Carlota (1658-1740) casada amb el duc Frederic Lluís de Schleswig-Holstein-Sonderburg-Beck (1653-1728), Ernestina Justina (1659-1662), Ernest August (1660-1731), Dorotea Lluïsa (1663-1721) abadessa d'Itzehoe, un fill nascut mort el (1665) i Frederic Guillem (1668-1714) casat amb Sofia Amàlia d'Ahlefeldt (1675-1741).

## Referències

* ↑ Auguste zu Schleswig-Holstein-Sonderburg-Glücksburg, Thepeerage.com
* ↑ Ute Essegern: Fürstinnen am kursächsischen Hof, S. 416 (online)
* ↑ Oldenburg 2, genealogy.euweb.cz
* ↑ jmarcussen.dk (Els Glucksburg)
* ↑ Familypedia
# Austrochaperina basipalmata

Austrochaperina basipalmata és una espècie de granota que viu a Papua Nova Guinea.

## Referències

* Richards, S. & Allison, A. 2004. Austrochaperina basipalmata. Llista Vermella d'Espècies Amenaçades de la UICN 2006. Accedit a data 1 de febrer del 2008.
# Austrochaperina gracilipes

Austrochaperina gracilipes és una espècie de granota que viu a Papua Nova Guinea, Austràlia i, possiblement també, a Indonèsia.

## Referències

* Richards, S., Parker, F., Hero, J.-M. & Retallick, R. 2004. Austrochaperina gracilipes Arxivat 2007-09-30 a Wayback Machine.. Llista Vermella d'Espècies Amenaçades de la UICN 2006. Accedit a data 1 de febrer del 2008.
# Bandera d'Olesa de Bonesvalls

La bandera oficial d'Olesa de Bonesvalls (Alt Penedès) té la següent descripció:
    Bandera apaïsada de proporcions dos d'alt per tres de llarg, dividida en barra, la meitat superior groga amb la petxina de l'escut d'amplada 1/3 de l'alçària del drap i separat de l'angle per 1/9, vermella, i la inferior verda; les dues meitats separades entre si per una barra d'amplada 1/5 de l'altura del drap, vermella.
La bandera porta els colors de l'escut, on figura una vall verda en camper groc. La petxina és el símbol del patró del poble, Sant Joan Baptista.
Va ser triada per referèndum popular d'entre cinc propostes, fou aprovada el 25 de juny de 1991 i publicada en el DOGC el 10 de juliol del mateix any amb el número 1465.

## Referències

* ↑ «ANUNCI relatiu a l'aprovació de la bandera municipal d'Olesa de Bonesvalls.» (pdf). DOGC num. 1465, 10-07-1991. [Consulta: 21 maig 2010].
* ↑ Sebastià Herreros. «Vexil·la Catalana núm 6» (pdf). Associació Catalana de Vexil·lologia (GFDL), abril-juny 1995. [Consulta: 21 maig 2010].
# Bancigny

Bancigny és un municipi francès situat al departament de l'Aisne i a la regió dels Alts de França. L'any 2007 tenia 22 habitants.

## Demografia
### Població

El 2007 la població de fet de Bancigny era de 22 persones. Hi havia 12 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 18 habitatges, 13 eren l'habitatge principal de la família, 3 eren segones residències i 2 estaven desocupats. Tots els 18 habitatges eren cases. Dels 13 habitatges principals, 9 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 1 tenia dues cambres, 1 en tenia tres, 5 en tenien quatre i 5 en tenien cinc o més. 4 habitatges disposaven pel capbaix d'una plaça de pàrquing. A 5 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bancigny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 15 persones, 7 eren actives i 8 eren inactives. De les 7 persones actives 6 estaven ocupades (4 homes i 2 dones) i 1 aturada (1 home). De les 8 persones inactives 2 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un paleta.
L'any 2000 a Bancigny hi havia 11 explotacions agrícoles que ocupaven un total de 497 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Bancigny a l'INSEE.
* Évolution et structure de la population Fitxa amb el detall de dades de Bancigny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Batalla de Camerínum

La batalla de Camerínum el 298 aC, va ser la primera batalla de la tercera guerra samnita. Durant la batalla, els samnites van derrotar els romans, que eren comandats pel cònsol Luci Corneli Escipió Barbat.

## Referències

* ↑ Titus Livi. Ab Urbe Condita, X, 25
# Balzers

Balzers és una localitat del principat de Liechtenstein. A 30 de juny del 2019 tenia 4.628 habitants.

## Referències

* ↑ «Balzers». Gran Enciclopèdia Catalana. Barcelona: Grup Enciclopèdia Catalana.
# Bal·lomar

Bal·lomar (Moràvia, 140 - 170/180), fou un rei germànic del poble dels marcomans que va viure durant el regnat de l'emperador Marc Aureli.

## Biografia

Esmentat en l'obra de Cassi Dió per haver dut a terme converses de pau amb el governador de la província romana de Pannònia Superior, Marc Jall Bas, després de l'esfondrament de la frontera romana davant de la invasió duta a terme per diverses tribus germàniques. Era l'inici de les Guerres Marcomanes.
Va participar en la gran invasió germànica del 170, quan una gran coalició de tribus passaren les fronteres romanes i derrotaren 20.000 soldats romans durant el setge d'Aquileia i destruïren Opitergium.
Probablement està representat en l'episodi XXV de la columna de Marc Aureli, com un presoner portat davant de Marc Aureli.

## Bibliografia

* Cassi Dió, Llibre LXXII.
* Història Augusta, llibre de Marc Aureli.
# BDB

BDB té els següents significats:
* Banc de Dades de Biodiversitat, portal de base de dades sobre biodiversitat de la Generalitat Valenciana
* Bill de Blasio, polític dels Estats Units
* Associació dels Bancs Alemanys (del seu nom en alemany Bundesverband Deutscher Banken), associació dels bancs privats d'Alemanya
* Banc De Binary, companyia financera històrica d'Israel
* Badly Drawn Boy, cantautor indie del Regne Unit
* Back Dorm Boys, parella xinesa de creadors de videos a internet
* Brown–Driver–Briggs, obra de referència sobre l'hebreu i l'arameu bíblics
* Billion Dollar Babies, àlbum d'estudi de 1973 de la banda Alice Cooper dels Estats Units
* Berkeley DB (del nom complet en anglès Berkeley DataBase), biblioteca informàtica de programari de base de dades
* 1,3-Benzodioxolilbutanamina, substància psicoactiva component de l'Èxtasi
* Balanç de blancs, ajustament de colors en fotografia
# BC Nizhny Novgorod

El BC Nizhny Novgorod és un club de bàsquet de la ciutat de Nijni Nóvgorod (Rússia) fundat el 2000. La temporada 2014-2015, disputa la VTB United League i l'Eurolliga de bàsquet. Disputa els seus partits com a local al pavelló Trade Union Sport Palace.
El club va ser fundat l'any 2000 sobre la base de l'equip de l'Institut Volzhsky Engineer-Pedagogical Institute (VIPI). Va jugar a la tercera divisió de Rússia. El 2001/2002 va canviar el seu nom per Nizhegorodsky Basketball Academy, o NBA. Més tard es produïren altre canvis de nom: NBA (2001/02), NBA-Seti-NN (2002-2004), NBA-Telma (2004-2006). El 2006 va entrar a la divisió B de la Super Lliga amb el nom de Nizhny Novgorod. La temporada 2010-2011 es trobà entre els clubs russos que van fundar la nova Professional Basketball League de Rússia. I en la temporada 2011-2012 va debutar en la VTB United League.

## Referències

* 1 2 History(anglès)
* 1 2 Nizhny Novgorod a euroleague.net(anglès)

## Enllaços externs

* BC Nizhny Novgorod - Lloc web oficial
* BC Nizhny Novgorod a euroleague.net